[{"text_idx": "#000003", "text": "Y Faner Werdd ar gyfer Parciau"}, {"text_idx": "#000005", "text": "Newbridge RFC yn cefnogi ein ymgyrch baw cw\u0302n"}, {"text_idx": "#000007", "text": "Daeth tad bachgen wyth oed, Jake, o hyd i faw ci ar ochr wyneb ei fab tra\u2019n cynhesu cyn ge\u0302m o rygbi yng Nghlwb Rygbi Trecelyn yng Nghaerffili, lle mae anifeiliaid wedi eu gwahardd."}, {"text_idx": "#000008", "text": "Fe wnaeth y baw ci fethu llygad Jake o drwch blewyn, yn yr hyn y mae Clwb Rygbi Trecelyn wedi ei ddisgrifio fel digwyddiad a allai fod wedi bod yn ddifrifol iawn."}, {"text_idx": "#000009", "text": "Gadawodd dyn ifanc ei gartref ar fore dydd Sul yn llawn cyffro am chwarae ge\u0302m o rygbi. Tra\u2019n cynhesu cafodd ei daclo a glanio ar ei wyneb mewn baw ci. Oherwydd ble roedd y baw ci ar ei wyneb, a\u2019r ffaith eich bod yn gallu colli eich golwg yn sgi\u0302l hynny, roedd yn achos pryder mawr.\nYn ffodus, nid aeth i mewn i\u2019w lygaid ond roedd yn lwcus a gallai fod wedi newid ei fywyd ef a\u2019i deulu pe byddai hynny wedi digwydd.\nNid yw baw cw\u0302n ar ein cae rygbi yn dderbyniol ac mae angen iddo stopio. Rydym wedi ymuno a\u0302 Cadwch Gymru\u2019n Daclus i annog perchnogion cw\u0302n i wneud y peth iawn a glanhau ar o\u0302l eu hanifeiliaid anwes cyn i blentyn gael niwed difrifol."}, {"text_idx": "#000013", "text": "Rydym wedi ymuno a\u0302 Chlwb Rygbi Trecelyn i annog y nifer fach hynny o berchnogion cw\u0302n i wneud y peth iawn a glanhau ar o\u0302l eu hanifeiliaid anwes. Trwy beidio a\u0302 glanhau ar o\u0302l eich ci, gallech fod yn rhoi plant mewn perygl.\nRydym wedi ein syfrdanu gan y digwyddiad yng Nghlwb Rygbi Trecelyn. Gallai fod wedi bod yn sefyllfa wahanol iawn pe byddai\u2019r baw ci wedi mynd i mewn i lygad y bachgen ifanc.\nMae rhai awdurdodau lleol wedi gwahardd cw\u0302n o gaeau chwarae, a mannau eraill fel parciau chwarae plant. Parchwch y rheolau hyn a chadwch eich cw\u0302n i ffwrdd o ardaloedd dim cw\u0302n.\nNid baw amhleserus yn unig yw baw cw\u0302n. Gall fod yn beryglus. Bagiwch a biniwch a gadewch olion pawennau yn unig pan fyddwch allan."}, {"text_idx": "#000017", "text": "Mae\u2019r ymgyrch cenedlaethol yn cael ei gynnal fel rhan o Caru Cymru \u2013 mudiad cynhwysol wedi ei arwain gan Cadwch Gymru\u2019n Daclus ac awdurdodau lleol i ysbrydoli pobl i weithredu a gofalu am yr amgylchedd."}]